Všetky naše produkty majú tiež integrovaný žľab na vodu, ktorá je v stĺpe vyvádzaná von. To znamená, že nie je potrebné riešiť žiadne odvádzanie dažďovej vody zo strechy pergoly. Zákazníkov pri montáži pergoly s lamelami alebo so sklenenou strechou, upozorňujeme na niektoré dôležité detaily. Dôležité je vedieť napríklad to, že na konštrukciu hliníkovej pergoly sa nesmie upínať hojdacia sieť. Konštrukcie pergol totiž nie sú stavané na pravidelný kmitavý pohyb. Ak však chcete umiestniť ľahké okrasné kvetináče, na tento účel je možné vŕtať do konštrukcie. S týmto vám takisto radi pomôžeme. Na vami vybrané miesto v konštrukcii zalisujeme nitovacie matice so závitom. Na tie potom stačí nakrútiť háčik na zavesenie.